**Szentendre Város Önkormányzat Képviselő-testületének**

**26/2019. (VI.14.) önkormányzati rendelete**

**egyes anyakönyvi események szabályairól szóló 31/2017. (IX.15.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvénye 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és az anyakönyvi eljárásról szóló 2010. évi I. törvény 96. §-ban meghatározott feladatkörében eljárva az egyes anyakönyvi események szabályairól szóló 31/2017. (IX.15.) önkormányzati rendeletét az alábbiak szerint módosítja**:**

**1. §** Szentendre Város Önkormányzat Képviselő-testületének az egyes anyakönyvi események szabályairólszóló 31/2017. (IX.15.) önkormányzati rendeletének 6. §-a az alábbi (5) bekezdéssel egészül ki:

**„6. § (5) *A 4. § (1) bekezdés b) pontjában meghatározott díjfizetési kötelezettség alól mentesülnek a Nagycsaládosok Országos Egyesületének 2019. évi Őszi Találkozója keretén belül szervezett, 2019. szeptember 14-én külső helyszínen tartandó házasságkötések.*”**

**2. §** (1) Jelen rendelet a kihirdetést követő napon lép hatályba, és az azt követő napon hatályát veszti.

Szentendre, 2019. június 13.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2019. június 14-én került kihirdetésre.

**dr. Gerendás Gábor**

jegyző